Mir iz Stolbova
Mir iz Stolbova (ruski: Столбовский мир, švedski: Freden i Stolbova) je mirovni sporazum sklopljen između Ruskog Carstva i Kraljevine Švedske 
27. februara 1617. u selu Stolbova nedaleko Jezera Ladoga, njime je dovršen Ingrijski rat, švedska okupacija sjeverozapadne Rusije i njeno uplitanje u ruske političke prilike.

Karakteristike sporazuma 

Moskovski lideri su se 1610. suočili sa brojnim nevoljama, od sukcesijske krize, rata sa Poljskom do Seljačkih buna (Smutno vremja 1606. - 1613.), zbog tog su ponudili ruski tron Vladislavu, sinu poljskog kralja Sigismunda III Vase.  

Taj potez izazvao je švedskog kralja Karla IX koji se ionako bojao Sigismunda Vase kao ozbiljnog konkurenta koji bi ga mogao izbaciti sa švedskog trona, pa je i zaratio sa njime, a nakon tog objavio je rat i Rusiji - traživši da ruski tron pripadne njegovom sinu Karlu Filipu. 

Po odredbama tog sporazuma Švedska je Rusiji vratila Novgorod i druge okupirane krajeve na sjeverozapadu Rusije, ali ne i Kareliju i Ingriju - krajeve između Estonije i Finske, pa je tako odsjekla Rusiji pristup Baltiku. 
Štoviše sporazum je imao i klauzulu da se švedski princ Karl Filip odriče prava na ruski tron.  

Sporazum nije ispunio švedska očekivanja da će dobiti kontrolu nad ruskom trgovinom sa Zapadnom Evropom, 
jer ona više nije kontrolirala Bijelo more.

Izvori

Vanjske veze 
 Treaty of Stolbovo 

Mirovni sporazumi
Švedska vojna historija
Ruska vojna historija